У перыяд з 1945 па 1970 гг. кафедра лясных культур пад кіраўніцтвам праф. К.Ф. Мірона ўнесла вялікі ўклад у развіццё навукі і практыкі лясной гаспадаркі. Было напісана і апублікавана больш за 200 навуковых прац па розных пытаннях штучнага лесааднаўлення і лесаразвядзення. У 1955 годзе быў падрыхтаваны і выдадзены падручнік для ВНУ Лясныя культуры. Асноўныя навуковыя даследаванні кафедры былі прысвечаны рэканструкцыі малакаштоўных насаджэнняў лесакультурнымі метадамі, а пазней працы па навуковаму абгрунтаванню ўвядзення таполяў ў лясныя культуры рэспублікі. У той час быў створаны вельмі каштоўны папулетум ў Негарэльскім вучэбна-доследным лясгасе з высокапрадуктыўных і зімаўстойлівых для ўмоў Беларусі гібрыдных формаў і сартоў таполяў, якія пасля ўводзіліся ў лясныя культуры.